ຄວາມສຳພັນ ທີ່ໃກ້ຊິດ ໃນເອເຊຍ ຊ່ອຍຈີນ ຮັບມື ກັບການຕ້ອງຕິ
ລັດຖະມົນຕີການຕ່າງປະເທດ ຂອງກຸ່ມຈີ 7 ຮຽກຮ້ອງໃຫ້ປັກກິ່ງ ປະຕິບັດຕາມ ກົດໝາຍສາກົນ ກ່ຽວກັບ ການອ້າງກຳມະສິດ ໃນທະເລຈີນໃຕ້.
ຄວາມສຳພັນ ທີ່ໃກ້ຊິດຍິ່ງຂຶ້ນຂອງຈີນ ກັບບັນດາປະເທດ ທີ່ເປັນຄູ່ປໍລະປັກ ຢູ່ໃນເຂດເອ ເຊຍຕາເວັນອອກສຽງໃຕ້ ເຮັດຈີນຢູ່ໃນທ່າທີ ບໍ່ໃຫ້ຄວາມສຳຄັນ ຕໍ່ຖະແຫຼງການ ທີ່ໃຊ້ຄຳ ເວົ້າຢ່າງແຮງຂອງກຸ່ມລັດຖະມົນຕີການຕ່າງປະເທດໃນເດືອນນີ້ ຕະຫຼອດທັງການຕ້ອງຕິ ອື່ນໆ ກ່ຽວກັບການແຜ່ອານາເຂດຂອງຕົນ ຢູ່ໃນທະເລຈີນໃຕ້ ປັກກິ່ງ ຊຶ່ງໄດ້ຂະຫຍາຍດິນແດນຂອງຕົນ ຢ່າງວ່ອງໄວ ເຂົ້າໄປໃນທະເລ ທີ່ຍັງມີການຂັດ ແຍ້ງແລະກວ້າງໃຫຍ່ດັ່ງກ່າວ ໃນທົດສະວັດທີ່ຜ່ານມາທັງໆທີ່ໄດ້ມີການແຂ່ງຂັນໃນການ ອ້າງເອົາກຳມະສິດ ຂອງປະເທດນ້ອຍອື່ນໆ ໄດ້ຮັບການຕ້ອງຕິຄັ້ງໃໝ່ ຈາກລັດຖະມົນຕີ ການຕ່າງປະເທດຂອງກຸ່ມຈີ 7 ຫລື 7 ປະເທດ ທີ່ຈະເຣີນທາງດ້ານອຸດສາະຫະກຳໃນກາງ ເດືອນນີ້ ຖະແຫຼງການຮ່ວມ ຂອງກຸ່ມຈີ 7 ໄດ້ຮຽກຮ້ອງໃຫ້ປະເທດຕ່າງໆ ທີ່ຢູ່ອ້ອມແອ້ມ ທະເລຈີນ ໃຕ້ໃຊ້ການຕັດສິນຂອງສານໂລກຕໍ່ຈີນ ເປັນພື້ນຖານທີ່ເປັນປະໂຫຍດໃນການແກ້ໄຂບັນ ຫາຂັດແຍ້ງ ສານທີ່ນະຄອນ Hague ໄດ້ຕັດສິນໃນປີກາຍນີ້ວ່າ ປັກກິ່ງບໍ່ມີພື້ນຖານທາງ ດ້ານກົດໝາຍ ທີ່ຈະອ້າງເອົາກຳມະສິດ 90 ເປີເຊັນ ຂອງທະເລຈີນໃຕ້ ທີ່ອຸດົມສົມບູນໄປ ດ້ວຍຊັບພະຍາກອນທຳມະຊາດ ໃນພື້ນທີ່ 3 ລ້ານ 5 ແສນກິໂລແມັດມົນທົນ ທີ່ຍັງມີການ ອ້າງເອົາກຳມະສິດຈາກອີກ 5 ລັດ ຖະບານນັ້ນ ທ່ານ Herman Kraft ອາຈານສອນລັດຖະສາດການເມືອງ ທີ່ມີຫາວິທະຍາໄລ Diliman ຂອງຟີລິບປິນ ກ່າວວ່າ “ຢ່າງຫຼາຍທີ່ສຸດ ຈີນອາດຈະບໍ່ເຮັດຊ້ຳຄືນ ໃນອັນທີ່ພວກເຂົາເຈົ້າ ໄດ້ກ່າວເຖິງ ມັນແມ່ນການຕັດສິນທີ່ພວກເຂົາເຈົ້າບໍ່ຮັບຮູ້ ຂ້າພະເຈົ້າບໍ່ຄິດວ່າ ຈີນຈະໃຫ້ ຄວາມສົນໃຈໃດໆຕໍ່ເລື່ອງນີ້ ຊຶ່ງຈະໃຫ້ຮ່ອງຮ້ອຍທີ່ສຳຄັນ ຕໍ່ການປ່ຽນແປງໃດໆ ໃນທ່າທີ ຂອງພວກເຂົາ ”